Justisminister Tor Mikkel Wara: – Vi deler Huawei-uroen i USA og Storbritannia

Norge vurderer tiltak mot Huawei, bekrefter justisminister Tor Mikkel Wara.

Vis mer byoutline Foto: Vidar Ruud NTB scanpix

Publisert: Oppdatert: 9. januar 2019 18:18 , Publisert: 9. januar 2019 16:32

Justisminister Tor Mikkel Wara sier til Reuters onsdag at Norge vurderer tiltak som vil ekskludere utstyr fra Huawei i utbyggingen av 5G-nettverket i Norge.

Justisdepartementet sa det samme til E24 før jul.

Onsdag har det internasjonale nyhetsbyrået intervjuet justisministeren under NHOs årskonferanse.

I intervjuet sier Wara at Norge følger nøye med på hva USA og Storbritannia gjør – og at man deler bekymringen for spionasje som blir nevnt i disse landene.

Les også Peker på flere grunner til kinesisk Apple-svikt

– Vi deler de samme bekymringene som USA og Storbritannia, og det er spionasje mot private og statlige aktører i Norge. Spørsmålet har høy prioritet. Vi ønsker å ha dette på plass før byggingen av telenettverket, sier Wara til Reuters.

På spørsmål om grepene mot spionasje vil være rettet spesielt mot Huawei, svarer justisminister ja – og at man vurderer de samme grepene som er gjort i andre land.

Telenor sier til Reuters at de tar sikkerheten på alvor.

– Norge har hatt full kontroll over kritisk infrastruktur i mange, mange år – og vi i Telenor tar det svært alvorlig, sier konsernsjef Sigve Brekke til Reuters.

Les også Peker på flere grunner til kinesisk Apple-svikt

Les også Apples og bransjens problem: «Peak smartphone»

Les også Falt 12 prosent i debuten

Her kan du lese mer om Politikk